שגיא מלמד

שגיא מלמד
שגיא מלמד (נולד ב-1965) הוא מומחה לגיוס משאבים, פובליציסט, סופר ומדריך קראטה. הוא מכהן כסמנכ"ל פיתוח משאבים ברשות העתיקות ופעיל לקידום היחסים בין ישראל לתפוצות ובין היהודים לבין תרבויות ודתות אחרות.

==ביוגרפיה==

שגיא מלמד נולד וגדל בקיבוץ רמת יוחנן, דור שלישי למייסדי הקיבוץ. סביו וסבותיו משני הצדדים עלו לישראל מאירופה. בצה"ל שירת בחיל השריון בשנים 1984–1988. במהלך האינתיפאדה הראשונה פיקד על מחלקה מבצעית בגדוד שריון. תפקידו האחרון בשירות קבע היה מפקד יחידת "רחף". בתפקידו האחרון במילואים שירת כקצין קישור לצבא ירדן.

מלמד הוא בעל תואר מוסמך מאוניברסיטת הרווארד (1996) בלימודי המזרח התיכון עם התמחות במשא ומתן ובפתרון סכסוכים, ובוגר תואר ראשון בהיסטוריה של המזרח התיכון מאוניברסיטת חיפה (1994). הוא בוגר התוכנית לניהול עסקי בכיר של המרכז הישראלי לניהול (2008).

באוניברסיטת הרווארד הקים מלמד את מדריך הקריירה למזה"ת של האוניברסיטה: (The Harvard Middle East Career Directory, 1996-1994). – פרויקט המחבר בין מעסיקים לעובדים פוטנציאליים בתחום המזרח התיכון. במסגרת פעילותו הציבורית באוניברסיטת הרווארד כיהן כחבר הנהלה של "האוניברסיטה של המזה"ת".

ב-1998 שב מלמד עם משפחתו מבוסטון לישראל. בשנים 1998–2003 ניהל את "שותפות 2000" בין קהילת יהודי קליבלנד, אוהיו לקהילת אזור בית שאן, במסגרת הסוכנות היהודית בה כיהן גם כמנהל אזור בית שאן. בהמשך לפעילותו בבית שאן הקים את המרכז לשיתוף פעולה חוצה-גבולות עם ירדן: The Jordan Valley Cross- Border Cooperation Center – שיתוף פעולה כלכלי וחברתי בין ישראל לירדן.

מלמד כיהן כסגן נשיא לקשרי חוץ ופיתוח משאבים במכללה האקדמית תל-חי (2009-2003). בהמשך כיהן כראש מערך פיתוח משאבים עולמי באוניברסיטת בר-אילן (2010-2009).

בשנים 2010-2021 כיהן כסגן נשיא לקשרי חוץ ופיתוח משאבים במכללה האקדמית עמק יזרעאל . במסגרת תפקידו במכללה היה מיוזמי ומקימי המרכז למחקר ביחסי יהדות ונצרות (Galilee Center for Studies in Jewish-Christian Relations).

מאז 2022 מכהן שגיא מלמד כסמנכ"ל פיתוח משאבים ברשות העתיקות.

הוא שותף בקבוצת 'משיג', אשר להקמתה היה שותף ב-2003 ובמסגרתה הוא מסייע לארגונים ללא מטרות רווח להקים ולשדרג יכולות גיוס תרומות פנים-ארגוניות.

מלמד, שהוא בעל חגורה שחורה דאן 4, מתאמן בקראטה בשיטת שוטוקאן מאז 1989, תחת הדרכתם של סנסיי נתן בן הרוש (דאן 8) וסנסיי סרז' שוראקי (דאן 9). בשנת 2003 ייסד את מועדון הקראטה שוטוקאן הושעיה וכיהן כראש המועדון וכמדריך הראשי. במהלך העשור לפעילותו העמיד מועדון הקראטה של הושעיה מעל 30 בעלי חגורות שחורות, אשר כמה מהם אף הקימו בהדרכתו של מלמד מועדוני קראטה משלהם.

הוא חבר דירקטוריון של הארגון "בודו למען השלום",
בו משמשות אמנויות לחימה כאמצעי לקירוב לבבות ושבירת סטריאוטיפים בין יהודים לערבים.

מאז 2006 מפרסם מלמד מאמרים פובליציסטיים. הוא בעל טור וכותב אורח בעיתונים ובאתרים שונים, בהם:
Cleveland Jewish News, The Times of Israel, Canadian Jewish News, Jewish Journal, St Louis Light, Virtual Jerusalem, Bridges for Peace, הזמן הירוק וישראל היום.

ב-2012 ראה אור ספרו הראשון "בנארצי" בהוצאת אחיאסף. הספר מאיר מנקודת מבט אישית מגוון נושאים ואתגרים הניצבים בפני מדינת ישראל והעם היהודי, ביניהם יחסי יהודים-ערבים, הקשר בין יהודי ישראל ליהודי התפוצות, צה"ל, סוגיות של שלום, מוסר ומלחמה ונושאי כלכלה וחברה. בשנת 2013 יצא הספר לאור באנגלית תחת הכותרת Son of My Land. במסגרת נסיעותיו ברחבי העולם, מלמד מרצה בפני קהילות יהודיות ונוצריות ברחבי תבל על נושאים אלו ואחרים.

בפברואר 2016 נבחר לנשיא מועדון הבוגרים של אוניברסיטת הרווארד בישראל.

ב-2016 ראה אור ספרו "גיוס תרומות, המדריך הישראלי המעשי" בהוצאת מטר.

ספרו Mindful Fundraising יצא לאור ב-2021 בהוצאת גפן, וכלל פרק על גיוס תרומות בשעת משבר שנכתב במהלך מגפת הקורונה ב-2020.

מאז 1998 מתגורר שגיא מלמד בהושעיה, יישוב קהילתי דתי בגליל התחתון. הוא נשוי לבטסי ואב לארבעה.

==קישורים חיצוניים==

* [https://www.sagimelamed.com האתר האישי]
* [http://www.timesofisrael.com/son-of-my-land-by-sagi-melamed על הספר Son of My Land], באתר The Times of Israel
* [http://www.amazon.ca/Son-My-Land-Sagi-Melamed/dp/1484017099 הספר Son of My Land], באתר אמזון
* 
* אריאן מנדל, [https://www.jpost.com/Israel-News/Israels-shifting-culture-of-philanthropy-473853 Israel’s shifting culture of philanthropy], באתר הג'רוזלם פוסט, 28 בנובמבר 2016
* 
* אדוארדו אנדינו, [https://www.philanthropydaily.com/fundraising-abroad-israels-shifting-charitable-culture/ Fundraising abroad: Israel's shifting charitable culture], באתר Philanthropy Today, 12 בדצמבר 2016
* [http://www.virtualjerusalem.com/culture.php?Itemid=2746 קורות חיים קצרים] באתר Virtual Jerusalem

מבחר מאמרים
* [http://www.virtualjerusalem.com/blogs.php?Itemid=2747 הבלוג Views From the Galilee], באתר Virtual Jerusalem
* [http://blogs.timesofisrael.com/author/sagi-melamed הטור של מלמד], באתר The Times of Israel
* [https://web.archive.org/web/20150219134518/http://www.kibbutz.org.il/itonut/2011/dafyarok/111006_sagia_melamed.htm "השלום ושברו: גם את צודקת"], באתר הקיבוצים "הזמן הירוק", 6 באוקטובר 2011
* [http://www.israelhayom.com/site/newsletter_opinion.php?id=9103 "האלימות של פעילי השלום"], בעיתון ישראל היום, 13 ביולי 2014
* [http://www.cjnews.com/columnists/rocks-jerusalem "אבנים בירושלים"] באתר Canadian Jewish News, 7 ביולי 2014
* [http://www.jewishjournal.com/opinion/article/youre_also_right_20110927 דעה: "גם את צודקת"] באתר The Jewish Journal of Greater Los Angeles, 27 בספטמבר 2011

==הערות שוליים==

קטגוריה:פובליציסטים ישראלים
קטגוריה:בעלי טור ישראלים
קטגוריה:סופרים ישראלים
קטגוריה:יועצים ארגוניים ישראלים
קטגוריה:פעילים חברתיים ישראלים
קטגוריה:אמני לחימה ישראלים
קטגוריה:רמת יוחנן: אישים
קטגוריה:הושעיה: אישים
קטגוריה:בוגרי בית חינוך כרמל זבולון
קטגוריה:בוגרי אוניברסיטת חיפה
קטגוריה:בוגרי אוניברסיטת הרווארד
קטגוריה:ישראלים שנולדו ב-1965